Πρωτάθλημα Ε.Π.Σ. Αθηνών 1931-32

Στο Πρωτάθλημα Α΄ κατηγορίας της ΕΠΣ Αθηνών την περίοδο 1931-32 πρωταθλητής αναδείχθηκε ο Π.Σ. Γουδί. Για πρώτη φορά δεν συμμετείχαν οι τρεις καλύτερες ομάδες: Παναθηναϊκός, ΑΕΚ και Απόλλων Αθηνών, οι οποίες είχαν προκριθεί από την προηγούμενη σεζόν στο Εθνικό Πρωτάθλημα 1931-32. Ήταν η πρώτη απόπειρα δημιουργίας εθνικής κατηγορίας με οκτώ συλλόγους των ιδρυτικών ενώσεων της ΕΠΟ (Αθήνας: 3, Πειραιά: 2 και Μακεδονίας: 3), οι οποίοι δεν μετείχαν στα τοπικά πρωταθλήματα.

 Στο πρωτάθλημα Α΄ κατηγορίας της ΕΠΣΑ έλαβαν μέρος τέσσερις ομάδες, οι τρεις που απέμειναν από την προηγούμενη σεζόν 1930-31 και ο πρωταθλητής της Β΄ κατηγορίας Αστέρας Αθηνών. Αγωνίστηκαν σε ένα σύστημα δύο γύρων (6 αγώνες) αλλά δεν είναι γνωστά όλα τα αποτελέσματα. Πρωταθλητής αναδείχθηκε ο Ποδοσφαιρικός Σύλλογος "Γουδί", μια από τις αρχαιότερες ποδοσφαιρικές ομάδες της πρωτεύουσας. Στον κρίσιμο αγώνα που έκρινε τον τίτλο νίκησε τον Ατρόμητο με 2-1 στο γήπεδο του Απόλλωνα στο Ρουφ. Ο αγώνας συγκέντρωσε πλήθος κόσμου και λίγο πριν από τη λήξη σημειώθηκαν επεισόδια μεταξύ των φιλάθλων.Στη συνέχεια το Γουδί έδωσε αγώνα διαβάθμισης με την ΑΕΚ για την άνοδο στο Εθνικό Πρωτάθλημα 1932-33, χωρίς να τα καταφέρει. Υποβιβάστηκε το Παλαιό Φάληρο που ηττήθηκε στους αγώνες διαβάθμισης από τον Αττικό. Τη σύνθεση της πρωταθλήτριας ομάδας Γουδί αποτελούσαν οι εξής: Τερματοφύλακας: Ψήτος. Αμυντικοί: Μπούκης, Ι. Σιδηρόπουλος Μέσοι: Γουλιέλμος, Μιχαλακόπουλος, Αποστόλου, Δημούκος Επιθετικοί: Λελές Σιδηρόπουλος, Νέγρης, Κουτσουλιέρης, Σταυρόπουλος, Πετρίδης, Αλλοίμονος, Λαμπρινίδης. Σύμφωνα με τον κανονισμό της εποχής από τις ομάδες που μετείχαν στο εθνικό πρωτάθλημα, όποια τερμάτιζε σε χαμηλότερη θέση από τις υπόλοιπες της ίδιας Ένωσης έπρεπε να δώσει διπλό αγώνα διαβάθμισης με την πρωταθλήτρια του τοπικού πρωταθλήματος ώστε να κριθεί ποια θα πάρει μέρος στο επόμενο Εθνικό Πρωτάθλημα 1932-33. Σύμφωνα με τη βαθμολογία οι ομάδες της ΕΠΣ Αθήνας που όφειλαν να διαβαθμιστούν ήταν η ΑΕΚ, που τερμάτισε τελευταία στο εθνικό πρωτάθλημα 1931-32 και το Π.Ο. Γουδί, ως πρωταθλητής ΕΠΣΑ 1931-32. Στους αγώνες επικράτησε δύσκολα η ΑΕΚ και παρέμεινε στην εθνική κατηγορία. Τα αποτελέσματα ήταν: 31 Ιουλίου 1932, γήπ. Λεωφόρου: ΑΕΚ - Π.Ο. Γουδί: 2-2 (Τζιραλίδης 46΄, 85΄ - Νέγρης 30΄ (φάουλ), Κουτσουλιέρης 63΄). 7 Αυγούστου 1932, γήπ. Λεωφόρου: ΑΕΚ - Π.Ο. Γουδί: 3-1 (Μπούκης 11΄ (αυτογκόλ), Μούγκρας 27΄, 72΄ - Μιχαλακόπουλος (κεφαλιά) 78΄). Στη Β΄ κατηγορία αγωνίστηκαν οι ομάδες: Α.Π.Ο. Αττικός1: πρωταθλητής, άνοδος στην Α΄, με 15β, 8ν-1ήτ, 28-7 τέρμ. Ηρακλής Αθηνών Ελληνορωσικός Α.Ο. Πατησίων Ηλυσιακός Αθλητικός Όμιλος Νήαρ Ηστ ΑΕ Εμποροϋπαλλήλων Πανιώνιος Α.Ε. "Ολύμπια" Χαλκηδόνος2 Αθηναϊκός Α.Σ.: υποβιβάστηκεΣημειώσεις:1Στην ομάδα του Αττικού αγωνίζονταν οι: Ν. Καραβάκος, Γ. Νικολαΐδης, Δ. Καζαντζόγλου, Γρ. Παννάς, Δ. Λούκας, Ν. Λούκας, Ν. Ορφανός, Αναστ. Φιλόπουλος, Σ. Εμμανουηλίδης, Θ. Αλεξανδρής, Λίβας Ι, Λίβας ΙΙ, Θ. Καζαντζόγλου, Γ. Κλάψας.2 Τον Αύγουστο του 1930 ο σύλλογος "Ολύμπια Πατησίων" συγχωνεύτηκε με την "ΑΕ Χαλκηδόνος Αθηνών" και δημιούργησαν την "Ολύμπια Α.Ε. Χαλκηδόνος". Στη δύναμη της Ε.Π.Σ. Αθηνών και το πρωτάθλημα της Γ΄ Κατηγορίας εντάχθηκαν οι Φωστήρ Νέων Σφαγείων, Σπάρτα Κουκακίου, Αρίων Αθηνών και Ένωσις Χαλανδρίου. Αναλυτικά, στην Γ΄ κατηγορία αγωνίστηκαν οι ομάδες: Ένωσις Ηρακλείου, άνοδος στη Β΄. Αρίων Αθηνών Αχιλλεύς Νεαπόλεως Δάφνη Αθηνών Νέος Αστήρ Ολυμπιάς Αθηνών Σπάρτα Κουκακίου Φωστήρας Ταύρου Ένωσις Χαλανδρίου Ολυμπιακός Αθηνών Γ.Σ. Αμαρουσίου Ψηφιακό αρχείο εφ. "Αθλητική Ηχώ". Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 1/9/1974. "Αθλητικός Τύπος", 1932. Αρχειοθετήθηκε 2015-09-28 στο Wayback Machine. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 228.